**ZÁKLADNÁ ŠKOLA, OKRÚHLE 3, 090 42 OKRÚHLE**

**SPRÁVA**

**O VÝCHOVNO - VZDELÁVACEJ ČINNOSTI, JEJ VÝSLEDKOCH A PODMIENKACH ŠKOLY**

**ŠKOLSKÝ ROK 2009/2010**

**PaedDr. Slavomír Nemec**

riaditeľ školy

**Základná škola, Okrúhle 3, 090 42 Okrúhle**

**Správa**

**o výchovno-vzdelávacej činnosti, jej výsledkoch a podmienkach školy**

**v školskom roku 2009/2010**

**––––––––––––––––––––––––––––––––––––––––––––-**

**A) ZÁKLADNÉ ÚDAJE O ŠKOLE**

**Názov školy: Základná škola**

**Adresa: Okrúhle 3, 090 42 Okrúhle**

**Telefón, fax: 054-7591112**

**Mail,internet:** [**zsokruhle@zsokruhle.edu.sk**](mailto:zsokruhle@zsokruhle.edu.sk)**,**

**Webová adresa:** [**http://zsokruhle.edupage.org**](http://zsokruhle.edupage.org)

**Zriaďovateľ: Obec Okrúhle**

**Vedenie školy**

Riaditeľ: PaedDr. Slavomír Nemec

Zástupca riaditeľa: Mgr. Antónia Juhová

Výchovný poradca: Ing.Anna Čorbová

Vychovávateľka ŠKD: Lýdia Fedáková

Vedúca zariadenia školského stravovania: Emília Valková

**Rada školy**

Predseda: Mária Kolcunová

Zástupcovia pedagogických zamestnancov (počet): 2

* Mgr. Jaromír Zachar
* Mgr.Mária Demjanovičová

Zástupcovia nepedagogických zamestnancov (počet): 1

* Renáta Polončáková

Zástupcovia rodičov (počet): 5

* Ján Referovič
* Marcela Šlangová
* Iveta Malačinová
* Jozef Polončák
* Viera Červeňaková

Zástupcovia zriaďovateľa (počet): 1

* Mária Kolcunová

**Rada rodičov**

Predseda: Paraničová

Členovia (počet): 9

**Pomocné a poradné orgány školy**

V škole pracovali metodické orgány – predmetové komisie a metodické združenie pre I.st.

Metodické orgány – PK prírodovedných predmetov-vedúca RNDr.Beáta Štofová, PKspoločenskovedných predmetov – vedúca Mgr. Eva Čurillová,

PK výchovných predmetov – vedúciMgr. Jaromír Zachar,

MZ pre I.stupeň- vedúca Mgr. Mária Demjanovičová.

Všetky predmetové komisie a MZ pracovali systematicky podľa plánu a napomáhali vedeniu školy svojou odbornou metodickou činnosťou. (pozri príloha 1).

**B) POČET ŽIAKOV A TRIED**

Škola je projektovaná ako 9 triedna škola s kapacitou 250 žiakov. V uplynulom školskom roku ju navštevovalo v 9 triedach 123 žiakov (pozri príloha 2). Medzi nimi boli aj žiaci so špeciálnymi výchovno-vzdelávacími potrebami a integrovaní žiaci v celkovom počte 2 (pozri príloha 3). V školskom klube detí v 1 oddelení bolo spolu 30 žiakov (pozri príloha 4). Priemerný počet stravníkov v zariadení školského stravovania bol cca 82 žiakov, zamestnancov a ostatných (dôchodcovia učitelia a pod.), spolu bolo vydaných 12871 obedov (pozri príloha 5).

**C) ZÁPIS ŽIAKOV DO 1. ROČNÍKA**

Zápis žiakov do 1. ročníka sa konal v zmysle vyhlášky č. 143/1984 Zb. o základnej škole. Zúčastnili sa ho aj vyučujúce Materskej školy Okrúhle. Na školský rok 2010/2011 sa do 1. ročníka prihlásilo spolu 8 detí .(pozri príloha 6).

**D) ROZMIESTNENIE ŽIAKOV NA ŠKOLY II. CYKLU**

Školskú dochádzku poskytovanú základnou školou, resp. povinnú 10-ročnú školskú dochádzku absolvovalo na škole 15 žiakov. Z nich 15 pokračuje v štúdiu na školách II. cyklu (pozri príloha 7).

**E) HODNOTENIE A KLASIFIKÁCIA ŽIAKOV**

1. **Vyučovacie výsledky**

(pozri príloha 2 , 8).

1. **Klasifikácia správania a výchovné opatrenia**

(pozri príloha 2).

**F) UČEBNÉ PLÁNY A VARIANTY**

V zmysle platnej školskej legislatívy.

**G) ZAMESTNANCI ŠKOLY**

Na škole pracovalo 21 zamestnancov, z toho bolo 14

pedagogických, z nich boli 2 externí (pozri príloha 9). Všetci pedagogickí zamestnanci nespĺňali podmienky odbornej a pedagogickej spôsobilosti, 2 pedagogickí zamestnanci si kvalifikáciu doplnia. Kvalifikačné predpoklady pedagogických zamestnancov sú určené vyhláškou o odbornej a pedagogickej spôsobilosti (pozri prílohy 9b, 9c).

**H) ĎALŠIE VZDELÁVANIE PEDAGOGICKÝCH ZAMESTNANCOV**

V uplynulom školskom roku si pedagogickí zamestnanci prehlbovali, zdokonaľovali a rozširovali vedomosti potrebné k odbornej a pedagogickej spôsobilosti. Využívali k tomu prácu metodických združení, predmetových komisií, študovali odbornú literatúru. Využili k tomu aj formy stanovené vyhláškou ministerstva školstva o ďalšom vzdelávaní pedagogických zamestnancov. Z celkového počtu 15 pedagogických zamestnancov sa do ďalšieho štúdia zapojili 2, z toho 1 štúdium ukončil a 1 pokračuje v štúdiu aj v tomto školskom roku (pozri príloha 10). .

1. **AKTIVITY A PREZENTÁCIA ŠKOLY NA VEREJNOSTI**

(pozri príloha 11).

1. **Krúžková činnosť**

Z celkového počtu 123 žiakov školy sa prostredníctvom vzdelávacích poukazov zapojilo do krúžkovej činnosti na škole 123 . Na záujmovú činnosť využívali 22 krúžkov vedených 11 zamestnancami školy (pozri príloha 12A, 12B).

**J) Projekty**

Škola sa zamerala na plnenie dlhodobých aj krátkodobých projektov. Svoju činnosť realizovala podľa výchovných aj podľa grantových projektov

(pozri príloha 13).

1. **Výchovno-vzdelávacie projekty**

V  projektoch sa sledovali oblasti upevňovania zdravia detí, ich výchovu k manželstvu a k plánovanému rodičovstvu, sledovali upevňovanie prvkov environmentálnej výchovy.

Škola realizovala projektové vyučovanie – projektové dni – Deň zdravého jedla, Bezpečne na prázdniny ..

Na vyučovacích predmetoch sa prierezovo využívali medzipredmetové vzťahy, besedy.

Prierezové výchovy – PDZ, VMR, ENV, ESTV sa využívali vo všetkých predmetoch .

1. **Grantové projekty**

V škole sa riešili projektové úlohy – Európska záhrada, mozaiková výzdoba tried, príprava prác na rekonštrukciu školského oplotenia, Škola podala i ďalšie projekty Na podporu zdravia v škole, Jazykové laboratórium a E-vzdelávanie pre žiakov zo sociálne znevýhodneného prostredia. Ich cieľom bolo skvalitnenie vybavenia školy a jej sprístupnenie širokej verejnosti. Mali napomôcť skvalitneniu počítačovej gramotnosti žiakov. Z týchto 3 vypracovaných projektov žiaľ nebol schválený ani jeden.

**K) PRIESTOROVÉ A MATERIÁLNO-TECHNICKÉ PODMIENKY**

Budova školy je v prevádzke od roku 1963. Je projektovaná ako 8 triedna škola. Je v nej 9 kmeňových tried ,2 odborné učebne –/PC, Fyzika-Chémia/.

Okrem hlavnej budovy žiaci pracujú v pavilóne mimoškolskej výchovy. Tu sú sústredené odborné učebne dielne, kuchyňa pre špecifickú prípravu dievčat. Vybavenosť tried je na priemernej úrovni. Rozvoju telesných zdatností žiakov slúži telocvičňa. Súčasťou školy je školský dvor a záhrada, asfaltové ihrisko, trávnaté plochy. Škola svojím charakterom vyhovuje podmienkam na ňu kladeným .

(pozri príloha 14).

**L) FINANČNÉ A HMOTNÉ ZABEZPEČENIE ČINNOSTI ŚKOLY**

(pozri príloha 15, 16).

**M) PLNENIE KONCEPČNÉHO ZÁMERU ŠKOLY**

Cieľom školy v oblasti pedagogickej činnosti bolo vychovať všestranne pripraveného žiaka pre štúdium na škole II. cyklu s kladnými povahovými vlastnosťami. Zároveň jej úlohou bolo zabezpečovať žiakom prostredie, v ktorom si budú osvojovať vedomosti a zručnosti na základe vedeckých poznatkov s dôrazom na podporu cudzojazyčnej gramotnosti, základov práce s PC a IKT (informačno-komunikačné technológie). Dôležitou úlohou bolo aj viesť deti k osvojovaniu si zdravého životného štýlu, k ochrane životného prostredia. Tento cieľ sa nám podarilo napĺňať, dôkazom čoho je prijatie žiakov na stredné školy a gymnáziá. Pozornosť sme venovali aj spolupráci školy s verejnosťou. Na plnení koncepčného rozvoja školy majú svoj podiel všetci jej zamestnanci (pozri príloha 17).

**N) KLADNÉ A ZÁPORNÉ STRÁNKY ŠKOLY**

Škola dosahuje dobré výsledky v oblasti výchovného pôsobenia vo formovaní osobnosti žiaka aj vo vyučovaní jednotlivých predmetov. Žiaci sú vedení k dodržiavaniu uvedomelej disciplíny, organizovanosti aj k slušnému správaniu na verejnosti. Čoraz častejšie sa však prejavujú negatívne vplyvy spoločenského aj rodinného prostredia, kde sú neraz preferované individuálne až egoistické ciele. Dobré výsledky vo vyučovacom procese korešpondujú s rozmiestnením žiakov na školy II. cyklu aj napriek tomu, že škola nemá špecializované triedy, ale snaží sa o využívanie učebných plánov ako prostriedku bežnej, no kvalitnej školy, ktorá ponúka žiakom pestrú škálu vzdelávania, kvalitne realizovanú pedagogickú prácu postavenú na zodpovednom, humánnom a profesionálnom prístupe pedagógov s úzkou, transparentnou spoluprácou s rodičmi. Najväčším problémom školy je znižujúci sa počet žiakov v triedach, absencia špeciálneho pedagóga, školského psychológa, sociálneho pracovníka a ďalších profesií na zabezpečenie činností školy (bezpečnostný technik, archivár, pracovník na ochranu údajov, správca PC siete, knihovník,..)“. Škola bez zmeny legislatívy alebo osobitnej pomoci zriaďovateľa nedokáže v danej oblasti navodiť primerané zmeny (pozri príloha 18).

**O) ĎALŠIE INFORMÁCIE O ČINNOSTI ŠKOLY**

**1. Psychohygienické podmienky výchovy a vzdelávania**

Rozvrh vyučovacích hodín aj štruktúra prestávok zodpovedá psychohygienickým požiadavkám kladeným na vyučovací proces v zmysle smernice MŠ SR o základnej škole. Zavedením alternácie nepovinného predmetu Ev/Nv vzrástla vyťaženosť žiakov na nežiaduco vysokú úroveň.

Žiaci sa vzdelávajú v čistom prostredí upravených tried. Vzdelávanie prírodovedných predmetov fyziky, biológie a chémie je zabezpečené v špeciálnej učebni.

Rovnako tak aj delenie tried na skupiny zodpovedá požiadavkám smernice. Poobedňajšie vyučovacie hodiny sú venované najmä nepovinným predmetom. Prestávky trávia žiaci v triedach, na chodbách, za dobrého počasia na školskom dvore za prítomnosti dozor konajúceho učiteľa. Na škole nepôsobili asistenti učiteľa pre integrovaných žiakov.

**2. Vzťahy školy so subjektami podieľajúcimi sa na vzdelávaní a výchove**

Spolupráca školy s rodičmi je na dobrej úrovni. Pri škole pôsobí rada rodičov, ktorá pravidelne organizuje triednické schôdze rodičov s pedagógmi. Okrem toho sú na škole každý týždeň konzultačné hodiny triednych učiteľov pre individuálne stretnutia s rodičmi. Okrem triednických schôdzí škola pre rodičov organizuje prednášky a besedy týkajúce sa problémov prípravy žiakov na vyučovanie, voľby povolania, integrácie žiakov.

Kvalitná je aj spolupráca školy s materskou školou. Deti materskej školy, predškoláci, viackrát v školskom roku navštívili priestory základnej školy, uskutočnili sa spoločné vyučovacie hodiny, vzájomné návštevy.

Žiaci školy sa aktívne zúčastnili dní otvorených dverí na stredných školách v okrese, výstav a prehliadok usporiadaných školami a PPP.

Spolupráca s PPP a ŠPPvo Svidníku na dobrej úrovni – škola zorganizovala v spolupráci s PPP pre žiakov 8.ročníka projekt Nenič svoje múdre telo,

Rozhodni sa správne, zameraných na voľbu povolania, pre rodičov sme zorganizovali spoločnú besedu na spomínanú tému.

Na školu prichádzali aj zamestnanci mestskej polície v Giraltovciach. So žiakmi 7.-9.ročníkov ročníkov uskutočnili pohovory ohľadom správania a porušovania školského a verejného poriadku.

**3. Vnútorná kontrola**

Významnú úlohu v kvalitnom riadení školy zohráva vnútorná kontrola. Vedenie školy tejto činnosti venovalo primeranú pozornosť, sledovalo a hodnotilo činnosť vyučujúcich v pedagogickom procese, zároveň tak aj činnosť ostatných zamestnancov školy (pozri príloha 19).

**4. Starostlivosť o žiakov a zamestnancov**

Vedenie školy venovalo pozornosť aj zaisteniu bezpečnosti žiakov a zamestnancov školy vo vyučovacom procese a v inom čase. Zamestnanci aj žiaci školy boli poučení o zásadách bezpečnosti a ochrany zdravia , zamestnancom boli vydávané ochranné pracovné prostriedky. Vďaka takémuto prístupu na škole nevznikol ani jeden úraz .

Aj zabezpečeniu úloh civilnej ochrany bolo plnené podľa zákona. Na škole pracovali družstvá civilnej ochrany, ich činnosť bola pravidelne precvičovaná, rovnako tak bola precvičovaná aj evakuácia žiakov zo školy a ich správanie sa pri požiari, resp. inom nebezpečenstve .

Boli uskutočnené dve cvičenia ochrany človeka a prírody pre žiakov školy.

(pozri prílohy 20a, 20b, 20c).

**P) Záver**

ZŠ Okrúhle splnila stanovené ciele výchovy a vzdelávania pre šk.rok 2009/2010.

Rozvinula sa projektová práca , projektové vyučovania, zvýšila sa odbornosť vyučovania. Vybudovali sa podľa podmienok školy odborné učebne . Kvalitná práca bola práca s integrovanými žiakmi, individuálna práca vyučujúcich s nimi.

Skvalitnila sa práca triednych učiteľov a spolupráca s rodinou.

**Správa prerokovaná pedagogickou radou školy dňa 18.októbra 2010**

................................

riaditeľ školy

**Správa prerokovaná radou školy dňa 18.októbra 2010**

(Vyjadrenie rady školy je prílohou správy č. 21)

**Prílohy a tabuľky**

**príloha 1**

**Pomocné a poradné orgány školy**

|  |  |
| --- | --- |
| * **Metodické združenia** | * **Vedúci** |
| * MZ pre 1*.stupeň* | * Mgr. Demjanovičová |

|  |  |
| --- | --- |
| * **Predmetové komisie** | * **Vedúci** |
| * Spoločenskovedných predmetov | * Mgr. Čurillová |
| * Prírodovedných predmetov | * RNDr.Štofová |
| * Výchovných predmetov | * Mgr. Zachar |

|  |  |
| --- | --- |
| * **Iné orgány** | * **Vedúci** |
| * Komisia BOZP | * Mgr.Zachar |
| * Inventarizačná komisia | * Mgr.Nemcová |
| * Škodová komisia | * Mgr.Juhová |
| * Likvidačná komisia | * Mgr.Juhová |
| * Zaraďovacia komisia | * Mgr. Nemcová |

**príloha 3a**

**Žiaci so špeciálnymi výchovno-vzdelávacími potrebami, ktorí boli integrovaní**

|  |  |  |  |  |
| --- | --- | --- | --- | --- |
|  | * Zdravotné oslabenia\* | * Poruchy učenia\*\* | * Poruchy správania\*\*\* | * **Spolu** |
| * 1. -4. roč. | * 0 | * 1 | * 0 | * 1 |
| * 5.-9.roč. | * 0 | * 1 | * 0 | * 1 |
| * **1.-9.roč.** | * 0 | * 2 | * 0 | * 2 |

\* zdravotné oslabenia – telesné vonkajšie alebo vnútorné, zrakové, sluchové, rečové a iné,

\*\* dyslexia, dysgrafia, dysortografia, dyslália, dyskalkúlia a iné,

\*\*\* vývinové poruchy správania, znížené psychomotorické tempo, poruchy správania spojené s hyperaktivitou a iné,

**príloha 4**

**Počet žiakov školského klubu detí**

|  |  |  |  |  |  |  |
| --- | --- | --- | --- | --- | --- | --- |
| Ročník | 1. | 2. | 3. | 4. | Iné (5. 6.) | **Spolu** |
| Počet odd. |  |  |  |  |  | 1 |
| Počet detí | 11 | 4 | 5 | 4 | 6 | 30 |
| Počet vych. |  |  |  |  |  | 1 |

**príloha 5**

**Počet stravníkov v školskom stravovacom zariadení**

|  |  |  |  |  |
| --- | --- | --- | --- | --- |
|  | * Žiaci | * Zamestnanci | * Ostatní | * **Spolu** |
| * Počet stravníkov | * 70 | * 9 | * 3 | * 82 |
| * Počet vydaných obedov | * 11585 | * 964 | * 322 | * 12871 |

**príloha 6**

**Zápis žiakov do 1. ročníka**

|  |  |  |  |  |  |
| --- | --- | --- | --- | --- | --- |
| Navštevovali MŠ | Nenavštevovali MŠ | Odložená šk.dochádzka | **Spolu /**  **počet tried** | ŠVVP | Iná porucha |
| 8 | 0 | 0 | 8/1 | 0 | 0 |

**príloha 9a**

**Zamestnanci školy**

|  |  |  |
| --- | --- | --- |
| * **Pracovné zaradenie** | * **Pedagogickí zamestnanci** | * **Nepedagogickí zamestnanci** |
| * 1. stupeň | * 4 | * - |
| * 2. stupeň | * 9 | * - |
| * ŠKD | * 1 | * - |
| * administratíva | * - | * 0 |
| * kuchárky | * - | * 4 |
| * ostatní zamestnanci | * - | * 3 |
| * **Spolu** | * 14 | * 7 |

**príloha 9b**

**Kvalifikovanosť pedagogických zamestnancov**

|  |  |
| --- | --- |
| * Kvalifikovaní ped. zamestnanci – interní * - externí | * 11 * 2 |
| * Nekvalifikovaní ped. zamestnanci / študujúci | * 1/1 |

**príloha 9c**

**Kvalifikačné predpoklady pedagogických zamestnancov**

|  |  |
| --- | --- |
| Vzdelanie: | Počet |
| VŠ 2. st. pedagogické pre 1.–4. roč. ZŠ | 3 |
| VŠ 2. st. pedagogické pre 1.-5. roč. ZDŠ | 1 |
| VŠ 2. st. pedagogické pre 1.–4. roč. + predmet pre 5.-9. roč. | 0 |
| VŠ 2. st. pedagogické pre 1.-4. roč. ZŠ + tvorivá dramatika | 0 |
| VŠ 2. st. pedagogické pre 6.-9. roč. | 0 |
| VŠ 2. st. pedagogické pre 5.-12. roč. | 4 |
| VŠ 2. st. pedagogické pre MŠ | 1 |
| VŠ 2. st. – teologická fakulta | 2 |
| VŠ 1. st. – ÚSV + bakalársky študijný program | 0 |
| VŠ iné (aké) + pedagogická spôsobilosť | 0 |
| SŠ pedagogické, odbor vychovávateľstvo | 1 |
| SŠ pedagogické, odbor učiteľstvo pre MŠ | 0 |
| SŠ - konzervatórium ukončené absolutóriom | 0 |
| SŠ iné (aké) | 0 |
| Nespĺňa kvalifikačný predpoklad | 2 |

**príloha 10**

**Ďalšie vzdelávanie pedagogických zamestnancov** (podľa vyhlášky 42/1996)

|  |  |  |
| --- | --- | --- |
| Forma ďalšieho vzdelávania: | Absolvovalo | Absolvuje |
| Uvádzanie do praxe | 1 | 1 |
| Príprava vedúcich pedagogických pracovníkov | 1 | 1 |
| Priebežné vzdelávanie, z toho   1. kvalifikačná skúška   2. kvalifikačná skúška | 0  0 | 1  0 |
| Špecializačné inovačné štúdium | 0 | 0 |
| Špecializačné kvalifikačné štúdium | 1 | 0 |
| Spolu: | 3 | 3 |

**príloha 13**

**Výchovno-vzdelávacie projekty**

|  |  |  |
| --- | --- | --- |
| * **Názov projektu** | * **Účasť žiakov** | * **Koordinátor projektu** |
| * Environmentálna výchova | * 123 | * Mgr. Demjanovičová |
| * Prevencia drogových závislostí | * 123 | * Mgr. Zachar |
| * Výchova k manželstvu a rodičovstvu | * 123 | * Mgr. Hurná |
| * Umenie zblízka | * 123 | * Mgr. Juhová |

**príloha 14**

**Priestorové a materiálne podmienky**

Hlavná školská budova je relatívne v dobrom technickom stave, je opravená strecha. Nedostatkom hlavnej školskej budovy sú podlahy a osvetlenie tried. Potrebná je výmena okien, ako aj zateplenie celej budovy. Triedy majú svetelné clonenie.

Telocvičňa ZŠ nutne potrebuje rekonštrukciu podlahy a okien. Nezodpovedá bezpečnému užívaniu a hygienickým požiadavkám.

Triedy v hlavnej školskej budove sú útulné, novovymaľované.

Dielne sú v priemernom technickom stave.

V hlavnej školskej budove sú renovované sociálne zariadenia. V horšom technickom stave sú sociálne zariadenia vo vedľajšej školskej budove.

- stav a vybavenosť školskej kuchyne a jedálne:

Školská jedáleň – kuchyňa je vymaľovaná, vybavenie je z predošlých rokov a potrebuje údržbu. Kuchyňa má iba základné vybavenie.

Školská jedáleň má priemerné vybavenie – staršie stoly a stoličky. Prijali by sme i modernizáciu týchto priestorov.

Vybavenie učebnými pomôckami sa v šk.roku 2009/2010 zlepšilo. Nakúpili sme literatúru a didaktické pomôcky na vyučovanie všetkých predmetov. Pociťujeme nedostatok vo vybavení už štandardnej techniky ako dataprojektoru a interaktívnej tabule.

Vybavenosť školy učebnicami je na priemernej úrovni. Staršie tituly učebníc musíme vyradiť z dôvodu vysokej opotrebovanosti.

Počas školského roka sme rozširovali knižné tituly nákupom z rozpočtu školy.

Areál školy sa významne zmenil k lepšiemu.Bola založená tkz.Európska záhrada s pergolou, ktorá ešte nemá konečnú tvár. Žiaci školy sa starali o školskú zeleň a trávnaté plochy, vysádzali stromčeky (150ks).

Škola nutne potrebuje opravu alebo výmenu oplotenia a vstupných brán, ako aj príjazdových ciest.

**príloha 17**

**Plnenie koncepčného zámeru ZŠ Okrúhle**

**v šk.roku 2009/2010**

Cieľom koncepčného zámeru ZŠ Okrúhle v šk.roku 2009/2010 bolo zlepšenie úrovne výchovno-vzdelávacieho procesu v ZŠ-Okrúhle :

* + zvyšovali sme efektivitu vyučovania, pracovali sme na budovaní odborných učební na I. a II.stupni
  + aktívne sme pracovali v projektovej činnosti ZŠ Okrúhle
  + aktívne sme pracovali v projekte Zdravá škola
  + pracovali sme s nadanými žiakmi, zúčastnili sme sa súťaží a olympiád
  + pracovali sme s 2 integrovanými žiakmi
  + usilovali sme sa zlepšovať spoluprácu s rodinou
  + zlepšovali sme pracovné školské prostredie pre žiakov a zamestnancov školy
  + v škole pracovalo veľké množstvo záujmových útvarov ( 13)
  + spolupracovali sme s verejnosťou a so zriaďovateľom školy

1.

Pedagógovia absolvovali školenia, semináre a konferencie.

Podporovanie samostatnosti, slobodnej voľby a zodpovednosti počas vyučovacieho procesu, podporovanie spolupráce a prosociálnych vzťahov v triede medzi žiakmi a žiakmi a učiteľmi. Uplatňovanie diferencovaného prístupu ku žiakom, práca s integrovanými žiakmi.

2.

Zavádzali sme alternatívne vyučovacie metódy. Učili sme žiakov samostatne pracovať, vyhľadávať informácie z rozličných zdrojov a pracovať s IKT.

Škola vybudovala odborné učebne: pre prácu s PC.

3.

ZŠ Okrúhle pracovala v projektoch :

* Zdravá škola,
* Infovek,
* Umenie zblízka,
* projekty zamerané na prevenčné programy,
* projekty na rozvoj sociálnych vzťahov v škole,
* Cesta k emocionálnej zrelosti

Plnili sa ciele :

* Zlepšiť školské pracovné prostredie, zlepšiť materiálne vybavenie tried, vybavenie tried učebnými pomôckami,
* Vymaľovanie tried, esteticky stvárnenie hygienických kútikov, vybavenie tried bezprašnými tabuľami, vybavenie tried a sociálnych zariadení hygienickými dávkovačmi tekutého mydla a zásobníkmi na papierové obrúsky.
* Komunikačný jazyk je angličtina – zdokonaľovanie sa v komunikačných zručnostiach, nadviazanie vzťahov s rovesníkmi žiakov, písanie cez internet.
* Zbieranie informácií o živote v partnerských školách( obciach, krajinách ) – budovanie vzťahov v rámci EÚ.
* Projektová práca na vyučovacích hodinách, prezentácia žiackych prác v priestoroch školy, v triedach a na verejnosti
* Budovanie školského areálu - Európska záhrada – miesto pre oddych a relaxáciu žiakov a učiteľov, pergola, lavičky, odpadkové koše, renovácia budovy na zber papiera, budovanie športového areálu – vybudovanie bežeckej trate,
* Starostlivosť o školskú zeleň nielen v „Európskej záhrade“ , vysádzanie stromov a popínavých rastlín okolo školského oplotenia, ktoré je v nevyhovujúcom stave, vybudovanie živého plota.
* Začali sme s budovaním posilňovne v priestoroch telocvične ZŠ

5.

Pracovali sme s nadanými a talentovanými žiakmi

Usilovali sme sa zúčastňovať a byť úspešní v rozličných súťažiach. V škole pracovalo veľké množstvo záujmových krúžkov

6.

Dať šancu každému !

Pracovali sme so žiakmi , ktorí potrebujú individuálnu pomoc.

Spolupracovali sme s PPP a so špeciálnym pedagógom.

7.

Spoluprácu s rodinou sme chápali ako veľmi dôležitú pre úspešnú prácu so žiakmi.

Organizovali sme 3-krát v šk.roku 2009/2010 dni pre rodičovskú verejnosť – dni otvorených dverí .

Organizovali sme spoločné aktivity a akcie, pozývali sme rodičov na aktivity školy – šk. akadémie, MDD, divadelné predstavenia, besiedky, karnevaly, ...

Informovali sme rodičov o práci školy.

8.

Zlepšovali sme pracovného prostredia pre žiakov a zamestnancov školy – zabezpečovali sme , aby výchova a vzdelávanie bolo v ZŠ maximálne bezpečné, čisté, moderné, estetické, motivujúce k ďalšej práci, rozvíjajúce celú osobnosť detí i zamestnancov školy.

9.

Zabezpečili sme záujmové vzdelávanie našich žiakov so širokou škálou odborov a zameraní.

Škola vybudovala v šk.roku 2009/2010 v priestoroch telocvične posilňovňu.

Tradične v škole úspešne pracuje každý rok veľa záujmových krúžkov. Túto tradíciu treba udržiavať a rozvíjať.

10.

Spolupráca s verejnosťou – prezentovali sme prácu školy verejnosti pri rozličných príležitostiach a spoločenských udalostiach ( oslavy, schôdze, kultúrne vystúpenia našich žiakov, výstavy, divadelné predstavenia, školské akadémie, prezentácia školy v rámci regiónu v regionálnom vysielaní televízie, noviny a časopisy).

Informovali sme verejnosť o práci školy, realizovali sme vysielanie v obecnom rozhlase, pozývali sme verejnosť na školské akcie.

Spoluprácu so zriaďovateľom sme upevňovali, rozvíjali vzájomnú komunikáciu, spoločne zabezpečovali úspešný výchovno-vyučovací proces, starali sa o materiálne a technické vybavenie školy, zveľaďovali priestory školy, podieľali sme sa na celkovom rozvoji školy.

**príloha 18**

**Kladné a záporné stránky školy**

|  |  |
| --- | --- |
| * **Silné stránky školy** | * **Slabé stránky školy** |
| * Vyučovanie anglického jazyka od 1.ročníka * Diferencované a skupinové vyučovanie * Úspešnosť žiakov v športových súťažiach * Odborný rast pedagógov * Nízky vekový priemer pedagógov * Nadpriemerná estetická úroveň interiérov * Otvorenosť školy pre verejnosť * Bezpečnosť a upravenosť prostredia školy * Zabezpečenie ŠKD pre 1.-4. ročník * Zabezpečenie stravovania žiakov v školskej jedálni * Rekonštrukcia budovy školy * Spolupráca školy s rodinou * Spolupráca školy s PPP | * Nedostatok pomôcok, zastaranosť techniky * Nedostatok finančných prostriedkov na zakúpenie učebných pomôcok a didaktickej techniky * Poškodenie oplotenia areálu školy * Nedostatok profesií a finančných prostriedkov na zabezpečenie činnosti školy (špeciálny pedagóg, školský psychológ, správca PC siete atď.) * Potreba výmeny okien, zateplenie budovy, * Oprava zemnej izolácie telocvične, pokládka novej palubovky |

**príloha 19**

**Vnútorná kontrola**

|  |  |  |  |
| --- | --- | --- | --- |
|  | Kontroly | Hospitácie | Spolu |
| Riaditeľ školy | 81 | 39 | 120 |
| Zástupca riaditeľa školy | 90 | 49 | 139 |
| Spolu | 171 | 88 | 259 |

**Starostlivosť o žiakov a zamestnancov**

**príloha 20a**

**BOZP**

|  |  |
| --- | --- |
|  | zamestnancov  počet / % |
| Školenie BOZP | 21 / 100% |

**príloha 20b**

**Úrazy** (evidované)

|  |  |  |
| --- | --- | --- |
| * Žiakov | * zamestnancov | * **Spolu** |
| * 0 | * 0 | * 0 |

**príloha 20c**

**Cvičenia CO**

|  |  |  |
| --- | --- | --- |
| Počet cvičení so žiakmi | Počet družstiev zamestnancov | Počet zamestnancov v družstvách |
| 2 | 2 | 8 |

**príloha 21**

**Rada školy pri ZŠ, Okrúhle 3, Okrúhle**

**Vyjadrenie**

Rada školy dňa 18.októbra 2010 na svojom zasadnutí zobrala na vedomie Správu ZŠ, Okrúhle 3, Okrúhle o výchovno-vzdelávacej činnosti v školskom roku 2009/2010. K obsahu správy neodzneli žiadne kritické pripomienky, správa objektívne hodnotí prácu pedagógov aj žiakov v minulom školskom roku.

V Okrúhlom 18.októbra 2010

.......................................................

predseda rady školy